

ПРОФЕСИОНАЛНА ГИМНАЗИЯ ПО ТУРИЗЪМ

„ПЕНЧО СЕМОВ” - ГАБРОВО

**Възможност за полагане на изпит по учебен предмет, по който вече успешно е положен държавен зрелостен изпит**

Във връзка с измененията в чл. 135а от Закона за предучилищното и училищното образование (ДВ, бр. 23 от 19.03.2024 г.) и постановление на МС №228 от 20 юни 2024 г. за изменение и допълнение на Тарифата за таксите, които се събират в системата на предучилищното и училищното образование, приета с ПМС №195 е създаден Раздел IX – Такси за полагане на изпит по чл. 135а, ал.1 от ЗПУО

* Зрелостници, както и лица, притежаващи диплома за средно образование, за целите на кандидатстването във висше училище по свое желание имат право да положат изпит по учебен предмет, по който вече са положили успешно държавен зрелостен изпит, върху учебното съдържание, предвидено за изучаване на същия вид подготовка.
* Изпитът може да се положи еднократно в рамките на учебната година на завършване на XII клас или на следващата учебна година.
* Изпитът се провежда по реда на държавните зрелостни изпити.
* Резултатът от изпита се отразява в удостоверение за положен изпит по реда на държавните зрелостни изпити за целите на кандидатстването във висше училище, което се издава в съответствие с държавния образователен стандарт за информацията и документите.
* При кандидатстване във висше училище удостоверението по ал. 2 дава право за включване на оценката от положения по ал. 1 изпит с тежестта на или вместо оценка от държавен зрелостен изпит от дипломата за средно образование в случаите, когато тя е по-благоприятна за лицето в балообразуването или за прием при условията на чл. 68, ал. 4 от Закона за висшето образование.
* Резултатът от изпита се включва в точките и в оценката и се трансформира в оценка по скалата за оценяване ЕСТS.
* Резултатът от изпита не променя резултата от държавния зрелостен изпит в дипломата за средно образование.
* До полагане на изпит се допускат зрелостниците и лица, които:

1. са положили успешно държавен зрелостен изпит, но желаят отново да се явят на изпит по същия учебен предмет за целите на кандидатстване във висше училище;
2. са заявили желание за полагане на изпита в законовите срокове – подаване на заявление за допускане за сесията на държавните зрелостни изпити;
3. са заплатили такса съгласно Тарифата за таксите, които се събират в системата на предучилищното и училищното образование, чл. 11 в размер на 35,00 лева.